text: Børne-neurocenter konkurs
  01 februar 2010 kl. 11.52
  Vejlefjord Børneneurocenter er gået konkurs. Afdelingen for neuropsykiatri afskedigede før jul en del af de ansatte. Men nu har centret indgiet konkursbegæring.
  Behandlingsstedet har været et privat tilbud til det offentlige sundhedsvæsen siden det frie sygehusvalg blev indført. 
  Men det har knebet med henvisninger fra de danske regioner. Peer Kristensen, som har været konstitueret direktør siden 18. december, siger:
  - Vi har kunnet konstatere, at selskabet ikke har formået at skabe indtægter, der har kunnet betale omkostningerne. Vi har i 2009 haft et stort driftsunderskud, og uanset flere besparelser har været planlagt, har budgetberegningerne vist, at det med de nuværende indtægtsforhold ikke er muligt at skabe en rentabel drift., siger Peer Kristensen.
  